hotchpotch/miracl-hf-unified huggingface dataset:
राही मासूम रज़ा
राही मासूम रज़ा (१ सितंबर, १९२५-१५ मार्च १९९२) का जन्म गाजीपुर जिले के गंगौली गांव में हुआ था और प्रारंभिक शिक्षा-दीक्षा गंगा किनारे गाजीपुर शहर के एक मुहल्ले में हुई थी। बचपन में पैर में पोलियो हो जाने के कारण उनकी पढ़ाई कुछ सालों के लिए छूट गयी, लेकिन इंटरमीडियट करने के बाद वह अलीगढ़ आ गये और यहीं से एमए करने के बाद उर्दू में `तिलिस्म-ए-होशरुबा' पर पीएच.डी. की। पीएच.डी. करने के बाद राही अलीगढ़ मुस्लिम विश्वविद्यालय, अलीगढ़ के उर्दू विभाग में प्राध्यापक हो गये और अलीगढ़ के ही एक मुहल्ले बदरबाग में रहने लगे। अलीगढ़ में रहते हुए ही राही ने अपने भीतर साम्यवादी दृष्टिकोण का विकास कर लिया था और भारतीय कम्युनिस्ट पार्टी के वे सदस्य भी हो गए थे। अपने व्यक्तित्व के इस निर्माण-काल में वे बड़े ही उत्साह से साम्यवादी सिद्धान्तों के द्वारा समाज के पिछड़ेपन को दूर करना चाहते थे और इसके लिए वे सक्रिय प्रयत्न भी करते रहे थे।
१९६८ से राही बम्बई में रहने लगे थे। वे अपनी साहित्यिक गतिविधियों के साथ-साथ फिल्मों के लिए भी लिखते थे जो उनकी जीविका का प्रश्न बन गया था। राही स्पष्टतावादी व्यक्ति थे और अपने धर्मनिरपेक्ष राष्ट्रीय दृष्टिकोण के कारण अत्यन्त लोकप्रिय हो गए थे। यहीं रहते हुए राही ने आधा गांव, दिल एक सादा कागज, ओस की बूंद, हिम्मत जौनपुरी उपन्यास व १९६५ के भारत-पाक युद्ध में शहीद हुए वीर अब्दुल हमीद की जीवनी छोटे आदमी की बड़ी कहानी लिखी। उनकी ये सभी कृतियाँ हिंदी में थीं। इससे पहले वह उर्दू में एक महाकाव्य १८५७ जो बाद में हिन्दी में क्रांति कथा नाम से प्रकाशित हुआ तथा छोटी-बड़ी उर्दू नज़्में व गजलें लिखे चुके थे। आधा गाँव, नीम का पेड़, कटरा बी आर्ज़ू, टोपी शुक्ला, ओस की बूंद और सीन ७५ उनके प्रसिद्ध उपन्यास हैं। पिछले कुछ वर्षों प्रसिद्धि में रहीं हिन्दी पॉप गायिका पार्वती खान का विवाह इनके पुत्र नदीम खान, हिन्दी फिल्म निर्देशक एवं सिनेमैटोग्राफर से हुआ था।
उन्होंने एक टीवी धारावाहिक महाभारत की पटकथा और संवाद लिखे। टीवी धारावाहिक महाकाव्य महाभारत पर आधारित था। धारावाहिक भारत के सबसे लोकप्रिय टीवी धारावाहिकों में से एक बन गया, जिसमें लगभग 86% की चोटी की टेलीविजन रेटिंग थी।
थाईलैण्ड का इतिहास
थाई लोग अपनी जातीय विशेषताओं में चीनियों के निकट हैं। इन लोगों ने चीन के दक्षिण भाग में नान चाऊ नामक एक शक्तिशाली राज्य स्थापित किया था। किंतु उत्तरी चीनियों और तिब्बतियों के दबाव तथा 1253 में कुबलई खाँ के आक्रमणों के कारण थाई लोगों को दक्षिणी पूर्वी एशिया की ओर हटना पड़ा। चाओ फ्राया (Chao Phraya) नदी की घाटी में पहुँच कर उन्होंने वहाँ के निवासियों को कम्बोडिया की ओर भगा दिया और थाईलैंड नामक देश बसाया। 17वीं शताब्दी तक थाईलैंड में सामंततंत्र स्थापित रहा। इन्हीं दिनों उसने डचों, पुर्तगालियों, फ्रांसीसियों और अंग्रेजों से व्यापार संबंध भी जोड़ लिए थे।
19वीं शताब्दी में मांकूट (Mongkut) (1851-68) और उसके पुत्र चूलालोंगकार्न (Chulalongkorn) (1868-1910) के शासनकाल में सामंतवाद की व्यवस्था शनै: शनै: समाप्त हुई और थाईलैंड का वर्तमान संसार में आगमन हुआ। सम्मतिदाताओं की एक समिति गठित हुई तथा ब्रिटेन (1855) संयुक्त राज्य अमरीका और फ्रांस (1856) से व्यापार संधियाँ हुई। पुराने सामंतों के अधिकार सीमित कर दिए गए और दास प्रथा बिल्कुल उठा दी गई।
1932 में रक्तहीन क्रांति द्वारा संवैधानिक राज्यतंत्र की स्थापना हुई। किंतु उसके बाद से भी थाईलैण्ड की राजनीति में स्थिरता नहीं आई।
द्वितीय विश्वयुद्ध के आरंभ में थाईलेण्ड ने जापान से संधि की और ब्रिटेन और अमरीका के विरुद्ध युद्ध ठाना। लेकिन युद्ध के बाद उसने संयुक्तराज्य अमरीका से संधि की। 1962 में लाओस की ओर से साम्यवादी संकट से थाईलैंड की रक्षा के लिये संयुक्तराज्य की सैनिक टुकड़ियाँ भी वहाँ रहीं।
चक्री वंश (1782 से वर्तमान तक)
बुद्ध योद्फ चुललोक
थाईलैंड का आधुनिक काल का राजा।
भ्र बुध्ययोत्फा चुलालोक (थाई भाषा:พระพุทธยอดฟ้าจุฬาโลก), या राम प्रथम (20 मार्च 1737 – 7 सितम्बर 1809), श्याम (थाईलैण्ड) के रत्नकोटि राज्य के संस्थापक तथा चक्री राजवंश के प्रथम राजा थे।
बुद्ध लोएत्ल नभलै
थाईलैंड का आधुनिक काल का राजा।
आनन्द महिदोल
आनन्द महिदोल King Ananda Mahidol or Rama VIII (long royal name: Phrabat Somdej Phra Paramenthara Maha Ananda Mahidol Phra Athama Ramathibodinthra {พระบาทสมเด็จพระปรเมนทรมหาอานันทมหิดล พระอัฐมรามาธิบดินทร}} (roughly "HM King Ananda Mahidol, the Eighth Ruler")  (September 20, 1925 - June 9, 1946) थाईलैंड का आधुनिक काल का राजा।
भूमिबोल अतुल्यतेज
भूमिबल अतुल्यतेज (; ; ; 5 दिसम्बर, 1927 – 13 अक्टूबर, 2016) श्यामदेश के चक्री वंश के नवम राजा थे। इन्हें राम नवम के रूप में जाना जाता था। वे 9 जून 1946 से राजा के पद पर थे, अतः मृत्यु के समय विश्व के सर्वाधिक अवधि तक शासन करने वाले राज्याध्यक्ष थे। इसके साथ ही वे थाईलैण्ड के इतिहास में सर्वाधिक समय तक राज करने वाले राजा थे। . राम नवम महाराजा भूमिबोल अतुल्यतेज न केवल सर्वाधिक समय तक शासन करने वाले राजा हैं, बल्कि थाईलैंड की प्रजा के दिलों में राज करने वाले राजा हैं। एक ऐसे राजा के रूप में जो अपनी थाई प्रजा के बहुत ही करीब था। प्रजा के सुख दुख को महसूस करता था। एक ऐसा राजा जो जनता के दुःख दर्द को जानने के लिए अपने राज्य में बहुत लंबी दूरी के सैर कर अपने लोगो से मिलता था। एक महान राजा जिसने देश मे जल योजना के लिए पूरा जीवन समर्पित कर दिया। राजा का अपनी प्रजा से बहुत सरल संवाद था। राजा की लोकप्रियता आज भी चरम पर है। रामा नवम आज भी थाईलैंड की जनता के दिलों में हैं।
अमरावती (चम्पा)
चम्पा राज्य का एक क्षेत्र।
विजय (चम्पा)
विजय (वियतनामी: Đồ Bàn) बन दन्ह प्रान्त, वियतनाम में एक प्राचीन शहर है। 10 वीं शताब्दी से, यह चम्पा साम्राज्य की राजधानी था। विजय को 1471 के चंप-वियतनामी युद्ध के दौरान वियतनाम द्वारा जीत लिया गया था।
पाण्डुरंग (चम्पा)
चम्पा राज्य का एक क्षेत्र।
भद्रवर्मन् १
चम्पा राज्य का राजा।
महेन्द्रवर्मन प्रथम
महेन्द्रवर्मन प्रथम चम्पा राज्य के राजा थे।
वे पहले जैन धर्म के अनुयायी थे पर बाद मेंं उन्होंने शैव धर्म अपनाया।
महेन्द्र वर्मन प्रथम (600-630ई.) सिंह विष्णु का पुत्र एवं उत्तराधिकारी था। छठी सदी से पल्लवों का इतिहास अधिक स्पष्ट हो जाता है।
इस सदी के अन्तिम भाग में सिंह विष्णु नाम के राजा ने दूर-दूर तक विजय यात्राएँ कर अपनी शक्ति का उत्कर्ष किया और दक्षिण दिशा में आक्रमण कर उसने चोल और पांड्य राज्यों को जीत लिया। प्रसिद्ध चालुक्य सम्राट पुलकेशी द्वितीय के समय में पल्लव वंश का राजा महेन्द्र वर्मन प्रथम था, जो सातवीं सदी के शुरू में हुआ था। पल्लवराज महेन्द्र वर्मन प्रथम के साथ पुलकेशी द्वितीय के अनेक युद्ध हुए, जिनमें पुलकेशी द्वितीय विजयी हुआ। पुलकेशी द्वितीय से परास्त हो जाने पर भी महेन्द्र वर्मन प्रथम कांची में अपनी स्वतंत्र सत्ता क़ायम रखने में सफल रहा। कसक्कुडी ताम्रपत्रों से ज्ञात होता है कि, किसी युद्ध में महेन्द्र वर्मन प्रथम ने भी पुलकेशी को परास्त किया था। उसके समय में पल्लव साम्राज्य न केवल राजनीतिक दृष्टि से, बल्कि सांस्कृतिक, साहित्यिक एवं कलात्मक दृष्टि से भी अपने चरमोत्कर्ष पर था। उसने 'मत्तविलास' 'विचित्र चित्त' एवं 'गुणभर शत्रुमल्ल, ललिताकुर, अवनिविभाजन, संर्कीणजाति, महेन्द्र विक्रम, अलुप्तकाम कलहप्रीथ आदि प्रशंसासूचक पदवी धारण की थी। उसकी उपाधियां 'चेत्थकारी' और 'चित्रकारपुल्ली' भी थीं। उसके समय में ही दक्षिण भारत में प्रभुसत्ता की स्थापना के लिए पल्लव-चालुक्य एवं पल्लव-पाण्ड्य संघर्ष शुरू हो गया था। पल्लव वंश के इतिहास में इस राजा का बहुत अधिक महत्त्व है। उसने ब्रह्मा, विष्णु और शिव के बहुत से मन्दिर अपने राज्य में बनवाये, और 'चैत्यकारी' का विरुद धारण किया। एहोल अभिलेख के उल्लेख के आधार पर कहा जाता है कि, पुलकेशी द्वितीय ने पल्लवों से वेंगी को छीन लिया था। नंदि वर्मन द्वितीय के कशाक्कुडि अभिलेख से ज्ञात होता है कि, महेन्द्र वर्मन प्रथम ने पुल्ललूर में अपने प्रमुख शत्रु को पराजित किया था। उसने 'मत्तविलास प्रहसन' तथा 'भगवदज्जुकीयम' जैसे महत्त्वपूर्ण ग्रंथों की रचना की। 'मत्तविलास प्रहसन' एक हास्य ग्रंथ है। इसमें कपालियों तथा भिक्षुओं पर व्यंग्य कसा गया है। उसके संरक्षण में ही संगीतशास्त्र पर आधारित ग्रंथ 'कुडमिमालय' की रचना हुई, जो वीणाशास्त्र पर आधारित है। महेन्द्र वर्मन प्रथम ने सुप्रसिद्ध संगीतज्ञ रुद्राचार्य के निर्देशन में संगीत का अध्ययन किया था। प्रारम्भ में यह जैन था, किन्तु बाद में अय्यर नामक शैव संत के प्रभाव में आकर शैव धर्म अपना लिया। कहा जाता है कि, इसने पारलिपुरम के जैन मंदिर को तुड़वाकर उनके अवशेषों से तिवाड़ि (दक्षिण अर्काट) में एक जैन मंदिर बनवाया था।
जयसिंहवर्मन चतुर्थ
जयसिंहवर्मन चतुर्थ चम्पा राज्य के राजा थे।
इन्द्रवर्मन नवम
इन्द्रवर्मन नवमचम्पा राज्य के राजा थे।
जय इन्द्रवर्मन् १०
जय इन्द्रवर्मन दशम चम्पा राज्य के राजा थे।
जय परमेश्वरवर्मन् ४
जय परमेश्वरवर्मन चतुर्थ चम्पा राज्य के राजा थे।
जय इन्द्रवर्मन् ८
जय इन्द्रवर्मन अष्टम चम्पा राज्य के राजा थे।
जय इन्द्रवर्मन् ७
जय इन्द्रवर्मन सप्तम चम्पा राज्य के राजा थे।
जयहरिवर्मन् ६
जयहरिवर्मन षष्ट चम्पा राज्य के राजा थे।
जय इन्द्रवर्मन् ६
जय इन्द्रवर्मन षष्ट चम्पा राज्य के राजा थे।
जय इन्द्रवर्मन् ५
जय इन्द्रवर्मन पंचम चम्पा राज्य के राजा थे।
जय इन्द्रवर्मन् ४
जय इन्द्रवर्मन चतुर्थ चम्पा राज्य के राजा थे।
रुद्रवर्मन् ३
रुद्रवर्मन तृतीय चम्पा राज्य के राजा थे।
जयसिंहवर्मन् २
जयसिंहवर्मन द्वितीय चम्पा राज्य के राजा थे।
यंपुकु विजय श्री
यंपुकु विजय श्री चम्पा राज्य के राजा थे।
विजय श्री हरिवर्मन् २
विजय श्री हरिवर्मन् २ 989 - ? चम्पा राज्य का राजा था।
इन्द्रवर्मन् ३
इन्द्रवर्मन तृतीय चम्पा राज्य के राजा थे।
भद्रवर्मन प्रथम
भद्रवर्मन प्रथम चम्पा राज्य का एक शासक था। जिन्होंने 380 ईसा पूर्व से 413 ईसा पूर्व तक शासन किया था।
इन्द्रवर्मन् २
इन्द्रवर्मन द्वितीय चम्पा राज्य के राजा थे।
विक्रान्तवर्मन् ३
विक्रान्तवर्मन तृतीय चम्पा राज्य के राजा थे।
रुद्रवर्मन् २
"रुद्रवर्मन द्वितीय"' चम्पा राज्य के राजा थे।
विक्रान्तवर्मन् २
विक्रान्तवर्मन द्वितीय चम्पा राज्य के राजा थे।
विक्रान्तवर्मन् १
विक्रान्तवर्मन प्रथम चम्पा राज्य के राजा थे।
रुद्रवर्मन् १
रुद्रवर्मन प्रथम चम्पा राज्य के राजा थे।
देववर्मन (चम्पा)
देववर्मन चम्पा राज्य के राजा थे।
सूर्यवर्मन द्वितीय
राजा सूर्यवर्मन् २ ख्मेर साम्राज्य का सम्राट था। इसने १११३ से ११५० तक राज किया।
क्‍लेदन कफ
यह कफ अन्‍न को गीला करता है और आमाशय में रहता है तथा अन्‍न को अलग अलग करता है।
अवलम्‍बन कफ
यह हृदय में रहता है और अपनें अवलम्‍बन कर्म द्वारा हृदय का पोषण करता है।
श्‍लेष्‍मन कफ
यह कफ सन्धियों में रहता है और इन स्‍थानों को कफ विहीन नहीं करता है। रसन कफ: यह कन्‍ठ में रहता है और रस को गृहण करता है। कड़वे और चरपरे रसों का ज्ञान इसी से होता है।
रसन कफ
यह कन्‍ठ में रहता है और रस को गृहण करता है। कड़वे और चरपरे रसों का ज्ञान इसी से होता है।
स्‍नेहन कफ
यह कफ मस्‍तक में रहता है और शरीर की समस्‍त इन्द्रियों को तृप्‍त करता है। इसी कारण समस्‍त इंद्रियां अपनें अपनें कामों में सामर्थ्‍यान होती हैं।
एंजेला मर्केल
एंजेला डोरोथी मर्केल (), (; (जन्म :१९५४, हैम्बर्ग) जर्मनी की राजनीतिज्ञ और भूतपूर्व शोध वैज्ञानिक हैं जो २००५ से जर्मनी की चांसलर हैं। मर्केल वर्ष २००० से क्रिस्टियन डेमोक्रेटिक यूनियन (जर्मनी) का नेतृत्व कर रही हैं। वे जर्मनी की पहली महिला हैं जो इनमें से किसी भी पद का दायित्व संभाल रही हैं।  फोर्ब्स द्वारा विश्व के सबसे प्रभावशाली लोगों की वर्ष २०१४ की सूची में मर्केल को महिलाओं में प्रथम स्थान प्राप्त हुआ और २०१३ की संयुक्त सूची में पाँचवाँ स्थान प्राप्त हुआ है। २०१२ की जारी संयुक्त सूची में उन्हें दूसरा स्थान मिला था।  बर्लिन मूल के पिता हॉर्स्ट कैस्नर और पोलिश मूल की माता हर्लिण्ड की संतान के रूप में मर्केल का जन्म हुआ। बचपन में उनका नाम एंजेला डोरोथी कैज़्नर रखा गया। मर्केल की माँ जर्मनी की सोशल डेमोक्रैटिक पार्टी की सदस्या रह चुकी थीं। मर्केल की कुछ विरासत पोलैण्ड से भी जुड़ी हुई है क्योंकि उनके पितृ पितामह, लुडविग कैज़मीर्जाक़, पोलिश मूल के जर्मन थे। प्राथमिक तौर पर एक भौतिक रसायनज्ञ के रूप में प्रशिक्षित मर्केल ने १९८९ की क्रांति के प्रभाव स्वरूप, पूर्वी जर्मन सरकार की उप-प्रवक्ता के रूप में संक्षिप्त सेवा कर, राजनीति में प्रवेश किया।
14 मार्च 2014 को वह चौथी बार जर्मनी की चांसलर बनीं।
टर्की (पक्षी)
टर्की (Turkey) या पेरू (Peru) मेलेआग्रिस वंश का एक बड़े आकार का पक्षी है, जो मूल रूप से उत्तर व दक्षिण अमेरिका में पाया जाता था, जहाँ यह सब से बड़े पक्षियों में से एक है। इस वंश में दो जातियाँ पाई जाती हैं: नेत्रांकित टर्की (ocellated turkey) और उत्तर अमेरिका की जंगली टर्की (wild turkey)। दोनों जातियों के नर पक्षियों की चोंच के ऊपर एक उभाड़ टंगा हुआ होता है। मादाओं की तुलना में नर बड़े और अधिक रंगदार होते हैं।
जब यूरोपीय उपनिवेशक आरम्भ में उत्तर व दक्षिण अमेरिका पहुँचे, तो पहली बार मूल अमेरिकी आदिवासियों के अलावा किसी ने टर्की पक्षियों को देखा। समझा जाता है कि कुछ उपनिवेशकों ने गलती से इस पक्षी को एक प्रकार की गिनी मुर्गी समझ लिया जो उस काल में तुर्की देश से निर्यात होती थी। इस कारणवश यह उस पक्षी को टर्की बुलाने लगे।
जब टर्कियाँ विश्व के अन्य भागों में उपलब्ध होने लगी तो कई यूरोपीय देशों में यह भूल थी की अमेरिकी महाद्वीप भारत थे, इसेलिए उन्होंने मान लिया गया कि टर्की भारत (हिन्द, इंडीया) से आई है। इस कारणवश टर्की को रूस में "इंदयुश्का" (indyushka, अर्थ "भारतीय"), पोलैंड और युक्रेन में "इंदयिक" (indyk) और तुर्की में "हिन्दी" बुलाया जाता है। पुर्तगालियों की दृष्टि में टर्की पेरू देश से थी, इसलिए पुर्तगाली भाषा में इसे "पेरू" (peru) कहा जाता है। जब पुर्तगाली उपनिवेशक भारत आए (जहाँ उन्होंने गोवा पर कब्ज़ा करा), तो कुछ भारतीय भाषाओं में भी पुर्तगाली उपनिवेशकों का अनुसरण करते हुए इस पक्षी को "पेरू" कहा जाने लगा।
पक्षी इन्फ्लूएंजा
बर्ड फ़्लू या पक्षी इन्फ्लूएंजा या पक्षी फ़्लू (एवियन इन्फ्लूएंजा) एक विषाणु जनित रोग है। यह विषाणु जिसे इन्फ्लूएंजा ए या टाइप ए विषाणु कहते हैं, आम तौर मे पक्षियों में पाया जाता है, लेकिन कभी कभी यह मानव सहित अन्य कई स्तनधारिओं को भी संक्रमित कर सकता है, जब यह मानव को संक्रमित करता है तो इसे इन्फ्लूएंजा (श्लेष्मिक ज्वर) कहा जाता है।
इन्फ्लूएंजा ए के कई प्रकार होते हैं जिन्हे सबसे पहले 1878 मे इटली में एक पक्षी में पाया गया था। इस बीमारी को अलग से पहचानने के लिए कोई खास लक्षण नहीं होते हैं और इसके अधिकतर प्रकारो मे कई कमजोर लक्षण जैसे सांस लेने मे कठिनाई, जो आम जुकाम का भी एक लक्षण है, पाये जाते हैं।  कुछ प्रकार के इन्फ्लूएंजा ए का संक्रमण पक्षियों को और कुछ का मनुष्य और अन्य स्तनधारियों को मारने मे सक्षम होता है। 1918/1919 मे फैला इन्फ्लूएंजा जिसे स्पैनिश फ़्लू कहा गया था, लगभग 5 से 10 करोड़ लोगों की मृत्यु के लिये उत्तरदायी था। एक और प्रकार, जो एशियाई फ़्लू के नाम से जाना जाता है, 1957 में लगभग 10 लाख लोगों की मौत का जिम्मेदार बना और दूसरे एक हांगकांग फ़्लू ने भी 1968 में दस लाख लोगों को मार की नींद सुला दिया।
इन्फ्लूएंजा ए का एक उपप्रकार H5N1 (एच5एन1) ने 1997 में हांगकांग में छह लोगों को मार डाला, पर 2003 के बाद से चीन में इसका प्रकोप नहीं देखा गया। 2005 के मध्य तक, यह मुख्य रूप से दक्षिण पूर्वी एशिया में व्याप्त था, लेकिन तब से यह अफ्रीका और यूरोप के कुछ हिस्सों में फैल गया है। यह अब तक लाखों पक्षियों को मार चुका है और इसके प्रसार को सीमित करने के लिए करोड़ों अन्य पक्षियों को भी मारा जा चुका है। अब तक यह मुख्यत: एक पक्षी रोग है और बहुत कम इंसान ही इससे संक्रमित हुये हैं। H5N1 के बारे में यह चिंता का विषय यह है कि यह लगातार बहुत तेज गति से फैल रहा है और यह कभी भी एक महामारी का रूप धारण कर लाखों लोगों की जान ले सकता है। दुनिया भर की सरकारें इस समस्या से निपटने के लिए अरबों डॉलर खर्च कर रही हैं। यह खर्च मुख्यत: H5N1 के अध्ययन, टीकों (वैक्सीनों) की खोज, फ़्लू प्रतिरोधी दवाओं का उत्पादन व भण्डारण, महामारी से निपटने के उपायों का अभ्यास आयोजित करना के साथ और भी कई अन्य महत्वपूर्ण गतिविधियां शामिल है।
भारत मे यह विषाणु मुख्यत: बांग्लादेश से सटे असम और पश्चिम बंगाल मे पाया जाता है और हर 6 महीने के अंतराल पर इसके पुन: पाये जाने की खबर आती रहती है। अपनी लाख कोशिशों के बाद भी राज्य सरकारे इस पर काबू पाने मे असमर्थ हैं। वैज्ञानिक इसका मुख्य कारण इलाके मे स्वच्छ्ता की भयंकर कमी को मानते हैं।
ख्मेर साम्राज्य
ख्मेर साम्राज्य कम्बूजा में प्राचीन साम्राज्य था।
इसके ही काल में अंगकोर वाट का विशाल मन्दिर बना। यह विश्व का सबसे बडा मन्दिर समूह है।
इसकी स्थापना ९वीं शताब्दी में राजा सूर्यवर्मन द्वितीय ने किया।
माधवराव सिंधिया
माधवराव सिंधिया का जन्म 10 मार्च 1945 को मुंबई में हुआ था। वे भारतीय राजनीतिज्ञ थे और भारतीय राष्ट्रीय कांग्रेस में मंत्री थे। 1961 में अपने पिता जीवाजी राव की मृत्यु के बाद ग्वालियर के अंतिम नाममात्र के महाराज बने। 1971 में भारत के संविधान में 26 वें संशोधन के बाद भारत सरकार ने रियासतों के सभी आधिकारिक प्रतीकों को समाप्त कर दिया, जिसमें शीर्षक, विशेषाधिकार और पारिश्रमिक शामिल थे।
उनका विवाह 8 मई 1966 को माधवी राजे सिंधिया (किरण राज्य लक्ष्मी देवी) से हुआ जो कि नेपाल के प्रधान मंत्री एवं, कास्की और लमजुंग के महाराजा, और गोरखा के सरदार रामकृष्ण कुंवर के पैतृक वंशज जुद्ध शमशेर जंग बहादुर राणा की पोती हैं। उनके एक पुत्र व एक पुत्री है। उनके पुत्र का नाम ज्योतिरादित्य सिंधिया है जिसका जन्म 1 जनवरी, 1971 को मुंबई के समुद्रमहल में हुआ था और पुत्री का नाम चित्रांगदा सिंधिया (जन्म 1967) है।
माधवराव सिंधिया ने अपनी शिक्षा सिंधिया स्कूल से की थी। सिंधिया स्कूल का निर्माण इनके परिवार द्वारा ग्वालियर में कराया गया था। उसके बाद माधवराव सिंधिया ने ऑक्सफ़ोर्ड यूनिवर्सिटी से अपनी शिक्षा प्राप्त की।
राजशाही का अंत होने के बाद माधव राव सिंधिया ने गुना से चुनाव लड़ा। उन्होंने 1971 में पहली बार चुनाव जीता तब वे महज 26 साल के थे। जिसके बाद वे एक भी चुनाव नहीं हारे। वे लगातार नौ बार लोकसभा के सांसद रहे। 1984 में उन्होंने भाजपा के दिग्गज नेता अटल बिहारी वाजपेयी को ग्वालियर से चुनाव हराया।1996 में, उन्होंने अर्जुन सिंह और अन्य कांग्रेस असंतुष्टों के साथ केंद्र में संयुक्त मोर्चा सरकार का हिस्सा बनने का अवसर दिया। यद्यपि उनका मध्य प्रदेश विकास कांग्रेस, संयुक्त मोर्चे का हिस्सा था, लेकिन सिंधिया ने खुद को मंत्रिमंडल से बाहर रहने का विकल्प चुना। वे 1990 से 1993 तक भारतीय क्रिकेट कंट्रोल बोर्ड के अध्यक्ष रहे।
माधव राव सिंधिया और उनकी माता विजयाराजे सिंधिया के बीच संबंध बेहद खराब थे। विजयाराजे अपने बेटे से इतनी नाराज थीं कि 1985 में अपने हाथ से लिखी वसीयत में उन्होंने माधवराव सिंधिया को अंतिम संस्कार में शामिल होने से भी इनकार कर दिया था। हालाँकि 2001 में उनके निधन के बाद उनके बेटे माधवराव सिंधिया ने ही उनकी चिता को मुखाग्नी दी थी। विजयाराजे सिंधिया ने कहा था कि इमरजेंसी के दौरान उनके बेटे के सामने पुलिस ने उन्हें लाठियों से मारा था। उनका आरोप था कि माधवराव सिंधिया ने ही उन्हें गिरफ्तार करवाया था। राजनीतिक प्रतिद्वंदिता के साथ-साथ मां-बेटे के बीच निजी रिश्ते भी इतने खराब हो गए थे कि विजयाराजे ने ग्वालियर के जयविलास पैलेस में रहने के लिए माधवराव सिंधिया से सालाना एक रूपये किराया भी माँग लिया था।
उनकी मृत्यु 30 सितंबर 2001 को, एक रैली को संबोधित करने के लिए दिल्ली से कानपुर जाते वक्त, मैनपुरी(यूपी) में एक हवाई जहाज दुर्घटना में हुई थी। भैंसरोली गाँव के ऊपर विमान में आग लग गई थी। उस वक्त बारिश हो रही थी लेकिन फिर भी आग जलती रही। खेत में गिरे विमान पर ग्रामीणों ने कीचड़ डाल कर आग बुझाई थी। यह एक निजी विमान (Beechcraft King Air C90) था। इस विमान में ब्लैक बॉक्स नहीं था। इसमें सवार सभी आठ व्यक्तियों की मृत्यु हो गयी थी। इसमें उनके निजी सचिव रूपिंदर सिंह, पत्रकार संजीव सिन्हा (द इंडियन एक्सप्रेस), अंजू शर्मा (द हिंदुस्तान टाइम्स), गोपाल बिष्ट, रंजन झा (आज तक), पायलट रे गौतम और सह-पायलट रितु मलिक शामिल थे। एक लॉकेट की मदद से उनकी शिनाख्त की गई थी। प्रोफेसर टी॰डी॰ डोगरा द्वारा एम्स नई दिल्ली में शव परीक्षण किए गए और अन्य कानूनी औपचारिकताओं को पूरा किया गया।
थांका चित्रकला
थांका चित्रकला(नेपाल भाषा: पौभा किपा) भारतीय, नेपाली तथा तिब्बती संस्कृति की अनुकाम मिसाल है। इस के माध्यम से तिब्बती धर्म, संस्कृति एवं दार्शनिक मूल्यों को अभिव्यक्त किया जाता रहा है। इस का निर्माण सामान्यत: सूती वस्त्र के धुले हुए काटल पर किया जाता है।  महायान और बज्रयान बौद्ध धर्म मे थांका का बहुत बडा स्थान है। यह चित्रकला बिना किसी भी गुम्बा या अन्य धार्मिक स्थल के अधुरा होता है।
थांका निर्माण के लिए एक वस्त्र का उपयोग किया जाता है। वस्त्र के मध्य भाग में प्रमुख देव/देवी या गुरु का चित्र होता है और उनके चारों और उन से सम्बन्धित कार्यो को दर्शाया जाता है।
२००१
2001 ग्रेगोरी कैलंडर के अनुसार २१वीं सदी का प्रथम वर्ष है।
स्पेन्ता अमेशा
स्पेन्ता अमेशा (संस्कृत: "स्पन्द अमृत") पारसी धर्म में अमृतमयी ऊर्जा का नाम है।
इसके ६ रूप हैं
सप्तम जयवर्मन
सप्तम जयवर्मन (ख्मेर भाषा ជ័យវរ្ម័នទី៧ ; 1125 –1218) ख्मेर साम्राज्य का एक प्रतापी राजा था जिसने सन् 1181 से 1218 तक शासन किया। उसने 'महापरमसौगत' नाम धारण किया था। वह राजा द्वितीय धरणीन्द्रवर्मन का पुत्र था। उसकी रानी का नाम जयराजदेवी था। प्रथम रानी की मृत्यु के बाद उसने उसकी बहन इन्द्रादेवी से विवाह किया। ऐसा माना जाता है कि ये दोनों रानियाँ उसके लिये महान प्रेरणा की स्रोत थीं। द्वितीय जयवर्मन को इतिहासकार सबसे शक्तिशाली ख्मेर सम्राट मानते हैं।
थेरवाद
थेरवाद या स्थविरवाद वर्तमान काल में बौद्ध धर्म की दो प्रमुख शाखाओं में से एक है। दूसरी शाखा का नाम महायान है। थेरवाद बौद्ध धर्म भारत से आरम्भ होकर दक्षिण और दक्षिण-पूर्व की ओर बहुत से अन्य एशियाई देशों में फैल गया, जैसे कि श्रीलंका, बर्मा, कम्बोडिया, वियतनाम, थाईलैंड और लाओस। यह एक रूढ़िवादी परम्परा है, अर्थात् प्राचीन बौद्ध धर्म जैसा था, उसी मार्ग पर चलने पर बल देता है।
'थेरवाद' शब्द का अर्थ है 'श्रेष्ठ जनों की बात'। बौद्ध धर्म की इस शाखा में पाली भाषा में लिखे हुए प्राचीन त्रिपिटक धार्मिक ग्रंथों का पालन करने पर बल दिया जाता है। थेरवाद अनुयायियों का कहना है कि इस से वे बौद्ध धर्म को उसके मूल रूप में मानते हैं। इनके लिए तथागत बुद्ध एक महापुरुष अवश्य हैं लेकिन कोई देवता नहीं। वे उन्हें पूजते नहीं और न ही उनके धार्मिक समारोहों में बुद्ध-पूजा होती है। जहाँ महायान बौद्ध परम्पराओं में देवी-देवताओं जैसे बहुत से दिव्य जीवों को माना जाता है वहाँ थेरवाद बौद्ध परम्पराओं में ऐसी किसी हस्ती को नहीं पूजा जाता। थेरवादियों का मानना है कि हर मनुष्य को स्वयं ही निर्वाण का मार्ग ढूंढना होता है। इन समुदायों में युवकों के भिक्षुक बनने को बहुत शुभ माना जाता है और यहाँ यह रिवायत भी है कि युवक कुछ दिनों के लिए भिक्षु बनकर फिर गृहस्थ में लौट जाता है। पहले ज़माने में 'थेरवाद' को 'हीनयान शाखा' कहा जाता था, लेकिन अब बहुत विद्वान कहते हैं कि यह दोनों अलग हैं।
महायान बौद्ध धर्म के अनुयायी कहते हैं कि अधिकतर मनुष्यों के लिए निर्वाण-मार्ग अकेले ढूंढना मुश्किल या असम्भव है और उन्हें इस कार्य में सहायता मिलनी चाहिए। वे समझते हैं कि ब्रह्माण्ड के सभी प्राणी एक-दुसरे से जुड़े हैं और सभी से प्रेम करना और सभी के निर्वाण के लिए प्रयत्न करना ज़रूरी है। किसी भी प्राणी के लिए दुष्भावना नहीं रखनी चाहिए क्योंकि सभी जन्म-मृत्यु के जंजाल में फंसे हैं। एक हत्यारा या एक तुच्छ जीव अपना ही कोई फिर से जन्मा पूर्वज भी हो सकता है इसलिए उनकी भी सहायता करनी चाहिए। प्रेरणा और सहायता के लिए बोधिसत्त्वों को माना जाता है जो वे प्राणी हैं जो निर्वाण पा चुके हैं। महायान शाखा में ऐसे हज़ारों बोधिसत्त्वों को पूजा जाता है और उनका इस सम्प्रदाय में देवताओं-जैसा दर्जा है। इन बोधिसत्त्वों में कुछ बहुत प्रसिद्ध हैं, उदाहरण के लिए अवलोकितेश्वर (अर्थ: 'दृष्टि नीचे जगत पर डालने वाले प्रभु'), अमिताभ (अर्थ: 'अनंत प्रकाश', 'अमित आभा'), मैत्रेय, मंजुश्री और क्षितिगर्भ। महायान शाखा उत्तर एशियाई क्षेत्रों में प्रचलित है, जैसे कि चीन, जापान, कोरिया, ताइवान, तिब्बत, भूटान, मंगोलिया और सिंगापुर। महायान सम्प्रदाय कि आगे और उपशाखाएँ हैं, मसलन ज़ेन/चान, पवित्र भूमि, तियानताई, निचिरेन, शिन्गोन, तेन्दाई और तिब्बती बौद्ध धर्म।
विश्व के विभिन्न देशों के लोग थेरवाद के अनुयायी हैं, जिनमें प्रमुख ये हैं-
मेरु पर्वत
मेरु पर्वत पौराणिक भूगोल में शायद उत्तर मेरु[1] के निकट स्थित एक पर्वत का नाम है। इसी को संभवत: 'सुमेरु' कहा गया है-
'भारतं प्रथमं वर्षं तत: किंपुरुषं स्मृतं हरिवर्षं तथैवान्यन्मेरोर्दक्षिणतो द्विज'[2] इस पर्वत के चारों ओर नौसहस्र योजक तक इलावृत नामक महाद्वीप है-
'मेरो चतुर्दिशं तत्तुनवसाहस्रविस्तृतम्, इलावृतं महाभाग चत्वाराश्चात्र पर्वता:'[3] विष्णु पुराण[4] के अनुसार या तो यहाँ दिन ही या रात्रि ही रहती है-
'तस्माद्दिश्युत्तरस्यां वै दिवारात्रि: सदैव ह, सर्वेषां द्वीपवर्षाणां मेरुरुत्तरतो यत:'
इसके आगे के श्लोक में मेरुप्रभा का वर्णन इस प्रकार है-
'प्रभा विवस्वतो रात्रावस्तं गच्छति भास्करे, विशत्यग्निमतो रात्रौवह्रिर्दूरात् प्रकाशते'
अर्थात् "रात्रि के समय सूर्य के अस्त हो जाने पर उसका तेज अग्नि में प्रविष्ट हो जाता है और यह रात्रि में दूर से ही प्रकाशित होता है।[5]  वाल्मीकि रामायण में भी मेरु प्रदेश या उत्तर कुरु में होने वाले प्रकृति के इस विस्मयजनक व्यापार का वर्णन इस प्रकार है-
'तमतिक्रम्य शैलैंद्रमुत्तर: पयसां निधि:, तत्र सोमगिरिर्नाम मध्येहमेमयो महान्। स तु देशो विसूर्योपि तस्य भासा प्रकाशते, सूर्यलक्ष्याभिविज्ञेयस्तपतेव विवस्वता'[6] महाभारत के वर्णन के अनुसार निषध पर्वत के उत्तर और मध्य में मेरु पर्वत की स्थिति है। मेरु के उत्तर में नील, श्वेत और श्रृंगवान पर्वत हैं, जो पूर्व और पश्चिम समुद्र तक फैले हुए हैं। मेरु को महामेरु नाम से भी अभिहित किया गया है-
'स ददर्श महामेरुं शिखराणां प्रभं महत्, तं कांचनमयं दिव्यं चतुर्वर्ण दुरासदम्, आयतं शतसाहस्रं योजनानां तु सुस्थितम्, ज्वलन्तंमचं मेरुं तेजोराशिमनुत्तमम्' महाभारत, सभापर्व 28, दाक्षिणापत्य पाठ। मेरु को सुवर्णमय पर्वत शायद मेरुप्रभा की दीप्ति ही के कारण कहा गया है। मेरु के प्रदेश को महाभारत, सभापर्व,[7] दाक्षिणापत्य पाठ में इलावृत, कहा गया है-
'मेरोरिलावृतं वर्ष सर्वत: परिमंडलम्।' यह साइबेरिया का उत्तरी भाग हो सकता है। इसी प्रदेश के निकट उत्तर कुरु की स्थिति थी।
वास्तव में प्राचीन संस्कृत साहित्य में मेरु का अदभुत वर्णन, जो होते हुए भी भौगोलिक तथ्यों से भरा हुआ है, सिद्ध करता है कि प्राचीन भारतीय, उस समय में भी जब यातायात के साधन नगण्य थे, पृथ्वी के दूरतम प्रदेशों तक जा पहुँचे थे। मत्स्यपुराण में सुमेरु या मेरु पर देवगणों का निवास बताया गया है। कुछ लोगों का मत है कि पामीर पर्वत को ही पुराणों में सुमेरु या मेरु कहा गया है।  मेरु पर्वत पर्वत जिस पर ब्रह्मा और अन्य देवताओं का धाम है।  परंतु कुछ तथ्य यहा भी है की अजयमेरु जो की अजमेर राजस्थान मे स्तिथ है ओर पुष्कर धाम जो की ब्रह्मा जी का भी धाम है यही स्थित पहाडो मे से एक पर्वत मेरु पर्वत है। क्युंकि जिस समय की यह बात है तब tethys सागर भी रहा होगा जो की राजस्थान के पश्चिम मे स्थित था जो की अब रेगिस्थान है। श्रंगवान पर्वत पर ऋषी श्रृंग की तपस्या व उनकी जन्म स्थली है उन्हों ने ही श्री राम जी की उत्पत्ति हेतू यज्ञ किया था। मेरु गिरी पर्वत की एक निशसनी महाभारत ग्रंथ मे संजय द्वारा धृतराष्ट्र को महायुद्ध से एक दिन पहले बतलाई गई है,इसमें संजय कहता है,मेरु गिरी पर्वत से दूध से सफेद जल कि धारा बहती है जसे "भागीरथी नदी" नाम से जाना जाता है। "तस्य शेलस्य शिखरत क्षीरधार नरेश्वर। विश्वरूपापरिमिता भीमनिहर्तनी: स्वना।। पुण्या पूण्यतमेजुर्ष्टा गंगा भागीरथी शुभा। पालवन्तीव प्रवेगेन ह्रदे चंद्रमस: शुभे।।
सीम रीप
सीम रीप (Siem Reap ; () कम्बोडिया के सीम रीप प्रान्त की राजधानी है। यह एक प्रसिद्ध विनोदस्थल (resort town) तथा अंकोर क्षेत्र का प्रवेशद्वार है। अंगकोर वाट यहाँ से ५ किलोमीटर दूर है।
सीम रीप में पुराने फ्रेंच क्वार्टर में यूरोपीय और चीनी शैली के भवन हैं। नगर में संग्रहालय, अप्सरा नृत्य के परम्परागत नाट्यशालाएं, कम्बोडिया संस्कृति-ग्राम, हस्ताकला की दुकानें, रेशम के खेत, ग्रामीण क्षेत्र में धान के खेत, मछली पकड़ने के गाँव, पक्षी अभयारण्य, तहा खाने-पीने के अन्य स्थल मौजूद हैं।
सीम रीप एक प्रसिद्ध पर्यटनस्थल है। इस कारण यहाँ पर अनेकों होटल, रिसॉर्ट, रेस्टारेन्ट, तथा पर्यटन से सम्बन्धित अन्य व्यवसाय हैं।
सुन्नी इस्लाम
[[File:Islam by country.png|thumb|260px|Countries with more than 5% Muslim population. [[श्रेणी:इस्लाम]]
हीनयान
हीनयान अथवा 'स्थविरवाद' रूढिवादी बौद्ध परम्परा है।
प्रथम बौद्ध धर्म की दो ही शाखाएं थीं, हीनयान निम्न वर्ग और महायान उच्च वर्ग, हीनयान एक व्‍यक्त वादी धर्म था इसका शाब्दिक अर्थ है निम्‍न मार्ग। यह मार्ग केवल भिुक्षुओं के ही संभव था। हीनयान संप्रदाय के लोग परिवर्तन अथवा सुधार के विरोधी थे। यह बौद्ध धर्म के प्राचीन आदर्शों का ज्‍यों त्‍यों बनाए रखना चाहते थे। हीनयान संप्रदाय के सभी ग्रंथ पाली भाषा मे लिखे गए हैं। हीनयान बुद्धजी की पूजा भगवान के रूप मे न करके बुद्धजी को केवल महापुरुष मानते थे। हीनयान की साधना अत्‍यंत कठोर थी तथा वे भिक्षुु जीवन के हिमायती थे। हीनयान संप्रदाय श्रीलंका, बर्मा, जावा आदि देशों मे फैला हुआ है। बाद मे यह संप्रदाय दो भागों मे विभाजित हो गया- वैभाष्क एवं सौत्रान्तिक। वैभाष मत की उत्‍पत्ति कश्‍मीर मे हुई थी तथा सौतांत्रिक तंत्र मंत्र से संबंधित था। सौतांत्रिक संप्रदाय का सिद्धांत मंजूश्रीमूलकल्‍प एवं गुहा सामाज नामक ग्रंथ मे मिलता है।
रेलगाड़ी
रेलगाड़ी शब्द दो शब्द रेल और गाड़ी से मिलकर बना है जिसका अर्थ होता है रेल (अब हिन्दी में इसे रेल की पटरी या सिर्फ पटरी कहते हैं) पर चलने वाली गाड़ी। 28दूसरे शब्दों में एक रेलगाड़ी या ट्रेन वाहनों (डिब्बों) की एक जुड़ी हुई श्रृंखला है जो एक निश्चित स्थायी पथ पर चलकर माल और सवारियों को एक स्थान से दूसरे स्थान पर पहुँचाती है। यह पथ आमतौर पर दो पटरियों से बना होता है, लेकिन यह एक पटरीय या मेग्लेव गाइडवे भी हो सकता है। ट्रेन के लिए प्रणोदन एक अलग लोकोमोटिव या स्वयं-प्रणोदित एकाधिक ईकाइयों की विशिष्ट मोटरों के द्वारा प्रदान किया जाता है। अधिकतर आधुनिक गाड़ियों डीजल इंजन या बिजली के इंजन जिन्हें रेलगाड़ी के ऊपर से जा रहे बिजली के तारों से बिजली मिलती है, द्वारा चलाई जाती हैं पर 19 वीं सदी के मध्य से 20 वीं शताब्दी तक यह भाप के इंजनों से चलती थीं। ऊर्जा के अन्य स्रोत जैसे घोड़े, रस्सी या तार, गुरुत्वाकर्षण, न्युमेटिक और गैस टर्बाइन के द्वारा भी रेलगाड़ी चलाना संभव हैं।
गिलोटिन
गिलोटिन अथवा ऊर्ध्वाधर कर्तरी ( , , ) शिरश्छेदन (सिर छेदकर) मृत्युदण्ड देने के लिए कर्त्तन यन्त्र है। फ्रांसीसी क्रांति के समय फ्रांस में इसका विशेष उपयोग हुआ और बहुत से लोगों इसके द्वारा का सिरोच्छेद करके मारा गया।
इस यंत्र नाम इसकें आविष्कारक डॉ गिलोटिन के नाम पर रखा गया है। यह दो खंभो के बीच लटकता आरे (गड़ांसा) वाला यंत्र है। जिस व्यक्ति का सिरोच्छेद करना होता था उसके गर्दन को गड़ासे के सीधे निचे रखा जाता है। उंचाई से एक भारी चीज आकर गड़ासे के ऊपर टक्कर मारती है जिससे व्यक्ति का सिर तुरन्त कटकर अलग हो जाता है और एक टोकरी में गिर जाता है।
वाग्दान
वाग्दान (अर्थात सगाई) विवाह के पूर्व होता है।
उत्तरध्रुव प्रदेश
उत्तरध्रुव प्रदेश जो उत्तरध्रुवीय हो।
अवध
अवध वर्तमान उत्तर प्रदेश के एक भाग का नाम है जो प्राचीन काल में कोशल कहलाता था। इसकी राजधानी "फैजाबाद" थी। वर्तमान समय मे अयोध्या जिले मे आता है। अवध शब्द अयोध्या से ही निकला है। अवध की राजधानी प्रारम्भ में "अयोध्या" थी किन्तु बाद में लखनऊ आई थी। अवध पर नवाबों का आधिपत्य था जो प्रायः स्वतंत्र थे। चूंकि अवध के नवाब शिया मुसलमान थे अतः अवध में इसलाम के इस संप्रदाय को विशेष संरक्षण मिला। उर्दू कविता का भी प्रसिद्ध केंद्र रहा। दिल्ली केंद्र के नष्ट होने पर बहुत से दिल्ली के भी प्रसिद्ध उर्दू कवि लखनऊ वापस चले आए थे। अवध की पारम्परिक राजधानी लखनऊ है।
भौगोलिक रूप से अवध की आधुनिक परिभाषा - लखनऊ, सुल्तानपुर, रायबरेली, उन्नाव, कानपुर, भदोही, प्रयागराज, बाराबंकी,अयोध्या, अम्बेडकर नगर, प्रतापगढ़, बहराइच, बलरामपुर, गोंडा, हरदोई, लखीमपुर खीरी, कौशाम्बी, सीतापुर, श्रावस्ती उन्नाव, फतेहपुर, कानपुर, (जौनपुर, और मिर्जापुर के पश्चिमी हिस्सों), कन्नौज, पीलीभीत, शाहजहांपुर से बनती है। मध्यकालीन समय मे में अवध की राजधानी "फैजाबाद (अयोध्या)" थीं।
सन् 1764 ई. में बक्सर के युद्ध में अवध के नवाब हार गए, परन्तु लार्ड क्लाइव ने अवध उनको लौटा दिया, केवल इलाहाबाद और कड़ा जिलों को क्लाइव ने मुगल सम्राट् शाहआलम को दे दिया। वारेन हेस्टिंग्ज़ ने पीछे नवाब की सहायता करके रुहेलखंड को भी अवध में सम्मिलित करा दिया और शाहआलम से अप्रसन्न होकर प्रयागराज और कड़ा को अवध के नवाब के सुपुर्द कर दिया। 1775 ई. में अंग्रेजों ने अवध के नवाब से बनारस का जिला ले लिया और 1801 में रुहेलखंड ले लिया। इस प्रकार अवध कभी बड़ा, कभी छोटा होता रहा।
1856 में अंग्रेज़ों ने अवध को अपने अधिकार में कर लिया। 1857 के विद्रोह में अवध अंग्रेजों के हाथ से निकल गया था परंतु डेढ़ वर्ष की लड़ाई में अंतिम विजय अंग्रेजों की हुई। 1902 में आगरा और अवध के प्रांतों को एक में मिलाकर नया प्रांत बनाया गया जिसका नाम आगरा और अवध का "संयुक्त प्रांत" रखा गया, लिसे संक्षेप में "संयुक्त प्रांत" अथवा अंग्रेजी में केवल "यू.पी." कहा जाता था। इसी प्रांत का नामकरण उत्तर प्रदेश हो गया है जिसे अंग्रेजी में लिखे नाम के आदि अक्षरों के आधार पर अब भी "यू.पी." कहा जाता है।
मधुसूदन सरस्वती
मधुसूदन सरस्वती (१५४०-१६४०) अद्वैत वेदान्त के एक महान दार्शनिक थे। उनकी विद्वत्ता अतुलनीय थी। उनकी महान रचनायें इसमें प्रमाण हैं। वह तुलसीदास का मित्र थे - ऐसी धारणा है। उनका जन्म बंगाल में "कमलनयन" नाम से हुआ। उनकी शिक्षा नव्य-न्याय परम्परा में हुई। वे भक्तों में अग्रगण्य थे। उनकी अद्वैतसिद्धि, वेदान्तकल्पलतिका, संक्षेपशारीरक की सारसंग्रह टीका, गीता की गूढार्थदीपिका टीका, शिवमहिम्नस्तोत्र की हरिहरपरक व्याख्या, भागवत की परमहंसप्रिया टीका, आदि प्रसिद्ध हैं।
अद्वैत वेदान्त
अद्वैत वेदान्त वेदान्त की एक शाखा है। अहं ब्रह्मास्मि अद्वैत वेदांत यह भारत में उपजी हुई कई विचारधाराओं में से एक है। जिसके आदि शंकराचार्य पुरस्कर्ता थे। भारत में परब्रह्म के स्वरुप के बारे में कई विचारधाराएं हैं। जिसमें द्वैत, अद्वैत, विशिष्टाद्वैत, केवलाद्वैत, द्वैताद्वैत ऐसी कई विचारधाराएँ हैं। जिसे आचार्य ने जिस रूप में (ब्रह्म) को देखा उसका वर्णन किया। इतनी विचारधाराएँ होने पर भी सभी यह मानते है कि भगवान ही इस सृष्टि का नियंता है। अद्वैत विचारधारा के संस्थापक शंकराचार्य है उसे शांकराद्वैत भी कहा जाता है। शंकराचार्य मानते हैं कि संसार में ब्रह्म ही सत्य है, जगत् मिथ्या है, जीव और ब्रह्म अलग नही हैं। जीव केवल अज्ञान के कारण ही ब्रह्म को नहीं जान पाता जबकि ब्रह्म तो उसके ही अंदर विराजमान है। उन्होंने अपने ब्रह्मसूत्र में "अहं ब्रह्मास्मि" ऐसा कहकर अद्वैत सिद्धांत बताया है। अद्वैत सिद्धांत चराचर सृष्टि में भी व्याप्त है। जब पैर में काँटा चुभता है तब आखों से पानी आता है और हाथ काँटा निकालने के लिए जाता है ये अद्वैत का एक उत्तम उदाहरण है।
गंगेश उपाध्याय
गंगेश उपाध्याय भारत के १३वी शती के गणितज्ञ एवं नव्य-न्याय दर्शन परम्परा के प्रणेता प्रख्यात नैयायिक थे। उन्होंने वाचस्पति मिश्र (९०० - ९८०) की विचारधारा को बढ़ाया।
अनुमान किया जाता है कि गंगेश उपाध्याय १३वीं शती में हुए थे और मिथिला निवासी थे। नवद्वीप के नैयायिकों का कहना है कि उनका जन्म एक अत्यंत दरिद्र ब्राह्मण के घर हुआ था। बालकाल में उनके पिता ने उन्हें पढ़ाने लिखाने का बहुत प्रयास किया पर जब कोई लाभ न हुआ तो उन्होंने उसे ननिहाल भेज दिया। गंगेश के मामा एक अच्छे विद्वान थे। उनके यहां अनेक शिष्य पढ़ते थे। उनके मामा और उनके शिष्यों ने भी उन्हें पढ़ाने सिखाने की चेष्टा की। पर वे भी असफल रहे। निदान उन्हें हुक्का भरने के काम में लगा दिया गया। इस प्रकार अति दीन भाव से वे कालयापन करते रहे।
एक दिन उनके मामा के एक शिष्य ने काफी रात गए उन्हें जगाया और हुक्का भर कर लाने का आदेश दिया। आँख मलते मलते वे उठे, चिलम पर तंबाकू रखा पर घर में खोजने पर कहीं भी आग नहीं मिली। मामा के घर के सामने एक विस्तृत मैदान था। उसके दूसरे छोर पर आग जलती दिखाई पड़ी। उस शिष्य ने डरा धमका कर गंगेश को वहाँ से आग लाने भेजा। वे भय से रोते रोते आग लेने पहुँचे तो देखते क्या हैं कि एक व्यक्ति शवसाधना कर रहा है। पहले तो वे किंकर्तव्यविमूढ़ हो गए, बाद में उस व्यक्ति के पैरों पर गिर पड़े। जब उस व्यक्ति ने उनसे आने का कारण पूछा और उनकी दीनावस्था उसे ज्ञात हुई तो वह उन्हें अपने साथ ले गया। कहते हैं, उस शवसाधक की कृपा से वे कुछ ही दिनों में पंडित बनकर ननिहाल पहुँचे।
इधर लोगों ने समझा कि लड़का आग लेने गया था, वहीं भूतों ने उसे खा डाला है। उन्होंने उसकी खोज खबर की कोई चिंता नहीं की। उसे इस प्रकार अचानक प्रकट होते देख सब चकित हुए और मामा ने उन्हें गो (बैल) कह कर पुकारा। इसके उत्तर में उन्होंने तत्काल कहा।
"(यदि गोत्व गो में होता है तो वह मैं नहीं हूं ; यदि गोभिन्न में गोत्व संभव है, तो यह बात अकेले मुझपर नहीं, यहां उपस्थित सभी लोगों पर लागू होती है)।"
यह सुनकर मामा अवाक् रह गए। उसी दिन से गंगेश की ख्याति विद्वान के रूप में होने लगी।
गंगेश उपाध्याय के पुत्र वर्द्धमान उपाध्याय भी इन्ही की तरह महान नैयायिक हुए और इन्होने अपने पिता की कृति तत्त्वचिंतामणि पर टीका लिखी।
उनकी अक्षयकीर्ति उनका तत्वचिंतामणि है। उन्होंने गौतम के मात्र एक सूत्र 'प्रत्यक्षानुमानोपमान शब्दा: प्रमाणाति' की व्याख्या में इस ग्रंथ की रचना की है। यह न्याय ग्रंथ चार खंडों में विभाजित है - प्रत्यक्षखण्ड, अनुमानखण्ड, उपमानखण्ड और शब्दखण्ड। इसमें उन्होंने अवच्छेद्य-अवच्छेदक, निरूप्य-निरूपक, अनुयोगी-प्रतियोगी आदि पारिभाषिक शब्दों का प्रयोग कर एक नई स्वतंत्र लेखन शैली को जन्म दिया जिसका अनुसरण परवर्ती अनेक दार्शनिकों ने किया है। तत्वचिंतामणि के पश्चात् जितने न्यायग्रंथ लिखे गए वे सब नव्यन्याय के नाम से प्रख्यात हैं।
तत्वचिंतामणि पर जितनी टीकाएँ जितने विस्तार के साथ लिखी गई हैं उतनी किसी अन्य ग्रंथ पर नहीं लिखी गई। पहले इसकी टीका पक्षधर मिश्र ने की; तदनंतर उनके शिष्य रुद्रदत्त ने एक अपनी टीका तैयार की। और इन दोनों से भिन्न वासुदेव सार्वभौम, रघुनाथ शिरोमणि, गंगाधर, जगदीश, मथुरानाथ, गोकुलनाथ, भवानंद, शशधर, शितिकंठ, हरिदास, प्रगल्भ, विश्वनाथ, विष्णुपति, रघुदेव, प्रकाशधर, चंद्रनारायण, महेश्वर और हनुमान कृत टीकाएँ हैं। इन टीकाओं की भी असंख्य टीकाएँ लिखी गई हैं।
वाचस्पति मिश्र
वाचस्पति मिश्र (९०० - ९८० ई) भारत के दार्शनिक थे जिन्होने अद्वैत वेदान्त का भामती नामक सम्प्रदाय स्थापित किया। वाचस्पति मिश्र ने नव्य-न्याय दर्शन पर आरम्भिक कार्य भी किया जिसे मिथिला के १३वी शती के गंगेश उपाध्याय ने आगे बढ़ाया।
वाचस्पति मिश्र प्रथम मिथिला के ब्राह्मण थे जो भारत और नेपाल सीमा के निकट मधुबनी के पास अन्धराठाढी गाँव के निवासी थे। इन्होने वैशेषिक दर्शन के अतिरिक्त अन्य सभी पाँचो आस्तिक दर्शनों पर टीका लिखी है। उनके जीवन का वृत्तान्त बहुत कुछ नष्ट हो चुका है। ऐसा माना जाता है कि उनकी एक कृति का नाम उनकी पत्नी भामती के नाम पर रखा है।
वाचस्पति मिश्र प्रथम ने उस समय की हिन्दुओं के लगभग सभी प्रमुख दार्शनिक सम्प्रदायों की प्रमुख कृतियों पर भाष्य लिखें हैं। इसके अतिरिक्त तत्वबिन्दु नामक एक मूल ग्रन्थ भी लिखा है जो भाष्य नहीं है।दूसरे वाचस्पति मिश्र भी मिथिला के ही मधुबनी थाना के समौल गाँव के निवासी थे। ये पन्द्रहवीं सदी के अंत और सोलहवीं सदी के प्रारम्भ के राजा भैरव सिंह के समकालीन थे जिनका राज्य १५१५ तक था और फिर राजा रामभद्र के समय अंतिम पुस्तक लिखी। जिनकी रचित ४१ पुस्तकें हैं (१० दर्शन पर और ३१ स्मृति पर)
१. न्याय तत्वलोक
२. न्याय सुत्रोद्धार
३. न्याय रत्नप्रकाश
४. प्रत्यक्ष निर्णय
५. शब्द निर्णय
६. अनुमान निर्णय
७. खंडनोद्धार
८. गंगेश के तत्वचिंतामणि पर टीका
९. अनुमानखंड पर टीका
१०. न्याय -चिंतामणि प्रकाश शब्द खंडन पर टीका
१. कृत्य चिंतामणि
२. शुद्धि चिंतामणि
३. तीर्थ चिंतामणि
४. आचार चिंतामणि
५. आन्हिक चिंतामणि
६. द्वैत चिंतामणि
७. नीति चिंतामणि (संभवतः नवटोल के लूटन झा के साथ, पर कोई पाण्डुलिपि उपलब्ध नहीं, किन्तु विवाद चिंतामणि में इसका सन्दर्भ दिया गया है)
८. विवाद चिंतामणि
९. व्यव्हार चिंतामणि
१०. शूद्राचार चिंतामणि
११. श्राद्ध चिंतामणि
१२. तिथि चिंतामणि
१३. द्वैत निर्णय
१४. महादान निर्णय
१५. विवाद निर्णय
१६. शुद्धि निर्णय
१७. कृत्य महार्णव
१८. गया श्राद्ध पद्धति
१९. चन्दन धेनु प्रमाण
२०. दत्तक विधि या दत्तक पुत्रेष्टि यज्ञविधि
२१ . छत्र योगो धुत दोषंती विधि
२२. श्राद्ध विधि
२३. गया पत्तलक
२४. तीर्थ कल्पलता
२५. तीर्थलता
२६ . श्राद्धकल्प
२७. कृत्य प्रदीप
२८. सार संग्रह
२९. पितृभक्ति तरंगिणी
? ३०. व्रत निर्णय का पूर्वार्ध
?? ३१. ...
अमृत मन्थन
असुरों और देवताओं के बीच समुद्र मन्थन जिससे विभूतियां नकलीं और देवताओं को अमृत मिला।
मत्स्य अवतार
मत्स्यावतार (मत्स्य = मछली का) भगवान विष्णु का अवतार है जो उनके दस अवतारों में से प्रथम है। इस अवतार में भगवान विष्णु ने इस संसार को भयानक जल प्रलय से बचाया था। साथ ही उन्होंने हयग्रीव नामक दैत्य का भी वध किया था।
एक बार इस पृथ्वी पर मनु नामक पुरुष हुए। वे भगवान विष्णु के परम भक्त थे। एक बार वे सुबह के समयसूर्यनारायण को अर्घ्य दे रहे थे तभी एक मछली नें उनसे कहा कि आप मुझे अपने कमंडल में रख लो। दया और धर्म के अनुसार इस राजा ने मछली को अपने कमंडल में ले लिया और घर की ओर निकले, घर पहुँचते तक वह मत्स्य उस कमंडल के आकार का हो गया, राजा नें इसे एक पात्र पर रखा परंतु कुछ समय बाद वह मत्स्य उस पात्र के आकार की हो गई। अंत में राजा नें उसे समुद्र में डाला तो उसने पूरे समुद्र को ढँक लिया। उस सुनहरी-रंग मछली ने अपने दिव्य पहचान उजागर की और अपने भक्त को यह सूचित किया कि उस दिवस के ठीक सातवें दिन प्रलय आएगा तत्पश्चात् विश्व का नया श्रृजन होगा वे सत्यव्रत को सभी जड़ी-भूति, बीज और पशुओं, सप्त ऋषि आदि को इकट्ठा करके प्रभु द्वारा भेजे गए नाव में संचित करने को कहा। प्रलय आए ही मत्स्य रूपी भगवान विष्णु ने नाव को स्वयं खींचकर इस संसार को प्रलय से बचाया था।
एक बार सृष्टि रचियेता ब्रह्मा जी ने वेदों का निर्माण किया। ब्रह्मदेव के निद्रामग्न होने के पश्चात् हयग्रीवासुर नाम का एक दैत्य वेदों को चुराकर ले गया जिससे संसार में पाप और अधर्म छा गया। ब्रह्मदेव ने ये बात भगवान विष्णु को बताई। उन्होंने हयग्रीवासुर का वध करने के लिए एक बड़ी मत्स्य का रूप ले लिया और समुद्र में जाकर हयग्रीव के पहरेदारों को मारकर उसके कारागार से वेदों को छुड़ा लिया और हयग्रीवासुर की सेना समेत हयग्रीवासुर को भी मार डाला और वेदों को अपने मुंह में रखकर समुद्र से बाहर आ गए और वेद वापिस ब्रह्मा जी को सौंप दिए।
Jump to navigationJump to search
कूर्म अवतार
कूर्म अवतार को 'कच्छप अवतार' (कछुआ के रूप में अवतार) भी कहते हैं। कूर्म के अवतार में भगवान विष्णु ने क्षीरसागर के समुद्रमंथन के समय मंदार पर्वत को अपने कवच पर संभाला था। इस प्रकार भगवान विष्णु, मंदर पर्वत और वासुकी नामक नाग की सहायता से देवों एंव असुरों ने समुद्र मंथन करके चौदह रत्नोंकी प्राप्ति की। इस समय भगवान विष्णु ने मोहिनी रूप भी धारण किया था।  नरसिंहपुराण के अनुसार कूर्मावतार द्वितीय अवतार है जबकि भागवतपुराण (१.३.१६) के अनुसार ग्यारहवाँ अवतार। शतपथ ब्राह्मण (७.५.१.५-१०), महाभारत (आदि पर्व, १६) तथा पद्मपुराण (उत्तराखंड, २५९) में उल्लेख है कि संतति प्रजनन हेतु प्रजापति, कच्छप का रूप धारण कर पानी में संचरण करता है। लिंगपुराण (९४) के अनुसार पृथ्वी रसातल को जा रही थी, तब विष्णु ने कच्छपरूप में अवतार लिया। उक्त कच्छप की पीठ का घेरा एक लाख योजन था। पद्मपुराण (ब्रह्मखड, ८) में वर्णन हैं कि इंद्र ने दुर्वासा द्वारा प्रदत्त पारिजातक माला का अपमान किया तो कुपित होकर दुर्वासा ने शाप दिया, "तुम्हारा वैभव नष्ट होगा।" परिणामस्वरूप लक्ष्मी समुद्र में लुप्त हो गई। पश्चात् विष्णु के आदेशानुसार देवताओं तथा असुरों ने लक्ष्मी को पुन: प्राप्त करने के लिए मंदराचल की मथानी तथा वासुकी की डोर बनाकर क्षीरसागर का मंथन किया। मंथन करते समय मंदराचल रसातल को जाने लगा तो विष्णु ने कच्छप के रूप में अपनी पीठ पर धारण किया और देवता और असुरों ने समुद्र से अमृत एवं लक्ष्मी सहित १४ रत्नों की प्राप्ति करके पूर्ववत् वैभव संपादित किया। एकादशी का उपवास लोक में कच्छपावतार के बाद ही प्रचलित हुआ। कूर्मपुराण में विष्णु ने अपने कच्छपावतार में ऋषियों से जीवन के चार लक्ष्यों (धर्म, अर्थ, काम तथा मोक्ष) की वर्ण।न किया था।
देवराज इंद्र के शौर्य को देख ऋषि दुर्वासा नें उन्हें पारिजात पुष्प की माला भेंट की परंतु इंद्र नें इसे ग्रहण न करते हुए ऐरावत को पहना दिया और ऐरावत नें उसे भूमि पर फेंक दिया, दुर्वासा ने इससे क्रोधित होकर देवताओं को श्राप दे दिया, इनके देवताओं पर अभिशाप के कारण, देवताओं ने अपनी शक्ति खो दी। इससे अत्यंत निराश होकर वे ब्रह्मा के पास मार्गदर्शन के लिए पहुँचे। उन्होंने देवताओं को भगवान विष्णु से संपर्क करने को कहा। विष्णु ने उन्हें यह सलाह दी कि वे क्षीर समुद्र का मंथन करें जिससे अमृत मिलेगी। इस अमृत को पीने से देवों की शक्ती वापस आ जाएगी अौर वे सदा के लिए अमर हो जाएँगे। इस विशाल कार्य को मन्दर पर्वत और नागराजवासुकी(नागराज शेषनाग के छोटे भाई) के सहारे से ही किया जा सकता था, जहाँ पर्वत को मथिनी का डंडा और वासुकी को रस्सी के समान उपयोग किया गया। इस कार्य के लिए असुरों का भी सहारा अवश्यक था और इसके कारण सभी देवता आतंकित हो गए। लेकिन विष्णु ने उनको समझाया और असुर देवों के पूछ्ने पर उनकी मदद करने के लिए तैयार हो गए, अमृत के लालच में।
वे समुद्र का मंथन करने लगे, जहाँ एक तरफ असुर थे और दूसरी तरफ देव थे। लेकिन इस मंथन करने से एक घातक जहर निकलने लगी जिससे घुटन होने लगी और सारी दुनिया पर खतरा आ गया। लेकिन भगवान महादेव बचाव के लिए आए और उस ज़हर का सेवन किया और अपने कंठ में उसे बरकरार रखा जिससे उनका नीलकंठ नाम पड़ा। मंथन जारी रहा लेकिन धीरे धीरे पर्वत डूबने लगा। तभी भगवान विष्णु ने कूर्म अवतार (कछुआ) में अवतीर्ण हुए एक विशाल कछुए का अवतार लिया ताकि अपने पीठ कर पहाड़ को उठा सकें। उस कछुए के पीठ का व्यास 100,000 योजन था। कामधेनु जैसे अन्य पुरस्कार समुद्र से प्रकट हुए औरे धन्वतरि अपने हाथो में अमृत कलश के साथ प्रकट हुए। इस प्रकार से भगवान का कूर्म अवतार हुआ।
सर्वेश्वर दयाल सक्सेना
सर्वेश्वर दयाल सक्सेना (15 सितंबर 1927 - २३ सितंबर 1983 नई दिल्ली) हिन्दी कवि एवं साहित्यकार थे। जब उन्होंने दिनमान का कार्यभार संभाला तब समकालीन पत्रकारिता के समक्ष उपस्थित चुनौतियों को समझा और सामाजिक चेतना जगाने में अपना अनुकरणीय योगदान दिया। सर्वेश्वर मानते थे कि जिस देश के पास समृद्ध बाल साहित्य नहीं है, उसका भविष्य उज्ज्वल नहीं रह सकता। सर्वेश्वर की यह अग्रगामी सोच उन्हें एक बाल पत्रिका के सम्पादक के नाते प्रतिष्ठित और सम्मानित करती है।
जन्म:
15 सितंबर 1927 को बस्ती में विश्वेश्वर दयाल के घर।
शिक्षा:
इलाहाबाद से उन्होंने बीए और सन १९४९ में एमए की परीक्षा उत्तीर्ण की।
१९४९ में प्रयाग में उन्हें एजी आफिस में प्रमुख डिस्पैचर के पद पर कार्य मिल गया। यहाँ वे १९५५ तक रहे।
तत्पश्चात आल इंडिया रेडियो के सहायक संपादक (हिंदी समाचार विभाग) पद पर उनकी नियुक्ति हो गई। इस पद पर वे दिल्ली में वे १९६० तक रहे।
सन १९६० के बाद वे दिल्ली से लखनऊ रेडियो स्टेशन आ गए। १९६४ में लखनऊ रेडियो की नौकरी के बाद वे कुछ समय भोपाल एवं रेडियो में भी कार्यरत रहे।
सन १९६४ में जब दिनमान पत्रिका का प्रकाशन आरंभ हुआ तो वरिष्ठ पत्रकार एवं साहित्यकार सच्चिदानन्द हीरानन्द वात्स्यायन 'अज्ञेय' के आग्रह पर वे पद से त्यागपत्र देकर दिल्ली आ गए और दिनमान से जुड़ गए। १९८२ में प्रमुख बाल पत्रिका पराग के सम्पादक बने। नवंबर १९८२ में पराग का संपादन संभालने के बाद वे मृत्युपर्यन्त उससे जुड़े रहे।
निधन २३ सितंबर 1983 को नई दिल्ली में उनका निधन हो गया।
काव्य –
कथा-साहित्य
सोवियत कथा संग्रह 1978 में सात महत्वपूर्ण कहानियों का रूसी अनुवाद।
नाटक
यात्रा संस्मरण
बाल कविता
बाल नाटक 1. भों-भों खों-खों – 1975 2. लाख की नाक – 1979
संपादन
अन्य
सर्वेश्वर दयाल सक्सेना ने 'बकरी' नामक नाटक की रचना १९७४ में की। इसमें दो अंक तथा प्रत्येक अंक में 3 दृश्य हैं। इसमें भारतीय राजनेताओं के मुखौटों (गांधीवाद) का पर्दाफाश किया गया है। नाटक से पहले भूमिका दृश्य है। नाटक के प्रत्येक दृश्य के बाद नट गायन है। तथा अंतिम दृश्य में नट नटी के साथ साथ सबका गायन है। इसके प्रमुख पात्र हैं - दुर्जन, सत्यवीर , कर्मवीर , सिपाही, युवक, विपती, काका , चाचा , चाची , काकी, राम, भिशती।
पिस नाटक की रथम प्रस्तुति जन नाट्य मंच द्वारा 13 जुलाई 1974 को त्रिवेणी कला संगम, नई दिल्ली में की गयी थी। अब तक इसका इन बोलियों में मंचन हुआ है : ब्रजभाषा,कुमायनी, गुजराती, कनन्ड़, उडिया, छत्तीसगढ़ी
भारत सरकार ने आपातकाल के समय इस पर प्रतिबंध लगा दिया था। इस पर मॉरिसस में भी प्रतिबंध लगा था ।
ऑस्ट्रेलिया के प्रधानमंत्री
प्रधान मन्त्री आस्ट्रेलिया
एडमंड बार्टन
एडमंड बार्टन (Edmund Barton; १८ जनवरी १८४९ – ७ जनवरी १९२०) आस्ट्रेलिया के न्यायाधीश एवं राजनीतिज्ञ थे। वो ऑस्ट्रेलिया के प्रथम प्रधान मन्त्री भी थे।
अल्फ्रेड डीकिन
अल्फ्रेड डीकिन (Alfred Deakin; ३ अगस्त १८५६ – ७ अक्टूबर १९१९) आस्ट्रेलिया के प्रधान मन्त्री थे।
क्रिस वाटसन
कृस वॉटसन आस्ट्रेलिया के प्रधानमंत्री थे।
जॉर्ज रीड
आस्ट्रेलिया के प्रधान मन्त्री।
एंड्रू फिशर
एंड्रू फिशर (Andrew Fisher; २९ अगस्त १८६२ – २२ अक्टूबर १९२८) आस्ट्रेलिया के प्रधान मन्त्री थे।
जोसेफ कुक
आस्ट्रेलिया के प्रधान मन्त्री रहे थे।
जॉन हावर्ड
जॉन विन्स्टन होवर्ड (जन्म २६ जुलाई १९३९) आस्ट्रेलिया के २५वें प्रधानमंत्री हैं। वे आस्ट्रेलिया के दूसरे सबसे अधिक कार्यावधीन प्रधान मंत्री है।
बॉब हॉक
रॉबर्ट जेम्स ली हॉक (९ दिसम्बर १९२९ - १६ मई २०१९) आस्ट्रेलिया के राजनीतिज्ञ थे। वो १९८३ से १९९१ तक देश के २३वें प्रधानमंत्री रहे।
पॉल कीटिंग
पॉल कीटिंग (जन्म १८ जनवरी १९४४) आस्ट्रेलिया के राजनीतिज्ञ हैं। वो १९९१ से १९९६ तक देश के २४वें प्रधानमंत्री रहे।
गफ विटलम
एडवर्ड गफ विटलम (Edward Gough Whitlam; ११ जुलाई १९१६ – २१ अक्टूबर २०१४) आस्ट्रेलिया के राजनीतिज्ञ थे। वो देश के १९७२ से १९७५ तक २१वें प्रधान मन्त्री रहे।
विलियम मैकमहॉन
सिर विलियम मकमहन (23 फ़रवरी 1908 – 31 मार्च 1988) आस्ट्रेलिया के प्रधान मन्त्री 1971 - 1972 था।
जॉन गॉर्टन
आस्ट्रेलिया के प्रधान मन्त्री।
जॉन मैकवेन
जॉन मैकवेन जो एक आस्ट्रेलिया के प्रधानमंत्री रह चुके है।
हेरोल्ड होल्ट
आस्ट्रेलिया के प्रधान मन्त्री। (५ अगस्त,१९०८_१७ दिसंबर,१९६७
श्रीमान ऑस्ट्रेलिया के १७ वें प्रधान मंत्री थे। श्रीमान अपनी रहस्यमई मृत्यु से पहले लिबरल पार्टी के अध्यक्ष थे।१७ दिसंबर को श्रीमान समुद्र की सैर करने गए और उसके बाद इनका कुछ भी अता पता नहीं है। इस बात को गुजरे ५०वर्षों से अधिक हो चुके है परन्तु यह घटना अभी भी एक रहस्य बनी हुई है। उनकी
बेन चिफ्ली
बेन चिफ्ली आस्ट्रेलिया के प्रधानमंत्री थे।
फ्रांक फोर्ड
आस्ट्रेलिया के प्रधान मन्त्री।
जॉन कर्टिन
आस्ट्रेलिया के प्रधान मन्त्री।
आर्थर फैड्डन
सर आर्थर विलियम फैड्डन (Sir Arthur William Fadden; १३ अप्रैल १८९४ – २१ अप्रैल १९७३) आस्ट्रेलिया के प्रधान मन्त्री थे।
राबर्ट मेन्ज़ीस
सर रॉबर्ट गोर्डन मेंज़ीस (Sir Robert Gordon Menzies; २० दिसम्बर १८९४ – १५ मई १९७८) आस्ट्रेलिया के प्रधान मन्त्री थे।
सर अर्ल पेज
सर अर्ल क्रिसमस पेज (Sir Earle Christmas Grafton Page; ८ अगस्त १८८० – २० दिसम्बर १९६१) आस्ट्रेलिया के प्रधान मन्त्री थे।
जोसेफ लियोन्स
आस्ट्रेलिया के प्रधान मन्त्री।
जेम्स स्कलिन
जेम्स स्कलिन आस्ट्रेलिया के प्रधानमंत्री थे।
स्टान्ली ब्रूस
आस्ट्रेलिया के प्रधान मन्त्री।
बिली ह्यूस
आस्ट्रेलिया के प्रधान मन्त्री।
न्यू साउथ वेल्स
न्यू साउथ वेल्स की कॉलोनी को 1788 में एक ब्रिटिश दंड कॉलोनी के रूप में स्थापित किया गया था। इसमें मूल रूप से 1825 में 129 रेखांश पूर्व में स्थापित पश्चिमी सीमा के साथ ऑस्ट्रेलियाई मुख्य भूमि के आधे से अधिक भाग शामिल थे। कॉलोनी में तब न्यूजीलैंड के द्वीप, तस्मानिया, लॉर्ड होवे द्वीप और नॉरफ़ॉक द्वीप भी शामिल थे। 19वीं शताब्दी के दौरान, कॉलोनी के अधिकांश क्षेत्र को अलग-अलग ब्रिटिश उपनिवेश बनाने के लिए अलग किया गया था जो अंततः न्यूजीलैंड और ऑस्ट्रेलिया के विभिन्न राज्य और क्षेत्र बन गए। हालांकि, स्वान नदी कॉलोनी को न्यू साउथ वेल्स के हिस्से के रूप में कभी भी प्रशासित नहीं किया गया था।
लॉर्ड होवे द्वीप न्यू साउथ वेल्स का हिस्सा बना हुआ है, जबकि नॉरफ़ॉक द्वीप एक संघीय क्षेत्र बन गया है। इसकी राजधानी सिडनी नगर है।
साउथ ऑस्ट्रेलिया
, दक्षिणी मध्य ऑस्ट्रेलिया में राज्य है। यह क्षेत्रफल के हिसाब से ऑस्ट्रेलिया के राज्यों और क्षेत्रों में चौथा सबसे बड़ा और आबादी के हिसाब से पांचवा सबसे बड़ा है। 17.7 लाख लोग इस राज्य में रहते हैं। अकेले राजधानी एडिलेड में ही राज्य की 77 प्रतिशत से अधिक जनसंख्या रहती हैं।
साउथ ऑस्ट्रेलिया अन्य सभी राज्यों और नॉर्थर्न टेरिटरी के साथ सीमाओं को साझा करता है; यह पश्चिम में वेस्टर्न ऑस्ट्रेलिया से, उत्तर में नॉर्थर्न टेरिटरी से, क्वींसलैंड द्वारा उत्तर-पूर्व में, न्यू साउथ वेल्स द्वारा पूर्व में, विक्टोरिया द्वारा दक्षिण-पूर्व में सीमा रखता है। राज्य में ऑस्ट्रेलिया की 8 प्रतिशत से कम आबादी रहती है और छह राज्यों और दो क्षेत्रों के बीच में इसका पाँचवा स्थान है। इसके अधिकांश लोग महानगर एडिलेड में रहते हैं। बाकी शेष दक्षिण-पूर्वी तट और मर्रे नदी के साथ लगे उपजाऊ क्षेत्रों में बसे हैं। राज्य का औपनिवेशिक मूल नियोजित ब्रिटिश प्रांत के रूप में शुरू हुआ था। औपनिवेशिक सरकार 28 दिसंबर 1836 को शुरू हुई थी। आज, यह अपनी बढ़िया शराब और कई सांस्कृतिक त्योहारों के लिए जाना जाता है। राज्य की अर्थव्यवस्था कृषि, विनिर्माण और खनन उद्योगों पर निर्भर है। इसकी राजधानी एडिलेड नगर है।
टैज़मेनिया
, ऑस्ट्रेलिया का एक राज्य है। इसकी राजधानी होबार्ट नगर है।तस्मानिया आस्ट्रेलिया के दक्षिण में स्थित राज्य है। बास जलसन्धि ऑस्ट्रेलिया को तस्मानिया से अलग करती है।
विक्टोरिया (ऑस्ट्रेलिया)
विक्टोरिया दक्षिणपूर्वी ऑस्ट्रेलिया में एक राज्य है। यह ऑस्ट्रेलिया में सबसे अधिक घनी आबादी वाला एवं दूसरा सबसे छोटा राज्य है। इसकी सीमा न्यू साउथ वेल्स के साथ उत्तर में, साउथ ऑस्ट्रेलिया के साथ पश्चिम में लगती है। विक्टोरिया की आबादी 66 लाख से अधिक है। यह राज्य ऑस्ट्रेलिया के 20 सबसे बड़े शहरों में से चार का घर है: मेलबर्न], जिलॉन्ग, बैलरट और बेंडिगो। जनसंख्या विविध है। राज्य की जनसंख्या में से 35.1% निवासी अप्रवासी हैं।
विक्टोरिया कई आदिवासी समूहों का घर है। यूरोपीय उपनिवेशीकरण से पहले इस क्षेत्र में 30 से अधिक आदिवासी भाषाएँ बोली जाती थीं। 1770 में जेम्स कुक ने ग्रेट ब्रिटेन के साम्राज्य के लिए ऑस्ट्रेलियाई महाद्वीप के पूर्वी तट का दावा किया। अब जो क्षेत्र विक्टोरिया है वह 1788 से वह न्यू साउथ वेल्स की कॉलोनी का एक हिस्सा था। क्षेत्र में पहली यूरोपीय बसावट 1803 में सुलिवन खाड़ी में हुई थी। महारानी विक्टोरिया के सम्मान में नामित विक्टोरिया को न्यू साउथ वेल्स से 1851 में अलग किया गया। 1850 और 1860 के दशक में विक्टोरिया की आबादी और धन में काफी वृद्धि हुई। 1901 में ऑस्ट्रेलियन फेडरेशन के समय तक, मेलबर्न ऑस्ट्रेलिया का सबसे बड़ा शहर बन गया था। इसने 1927 में कैनबरा के निर्माण तक ऑस्ट्रेलिया की संघीय राजधानी के रूप में कार्य किया। 20वीं और 21वीं सदी की शुरुआत में अंतरराष्ट्रीय और अंतरराज्यीय प्रवास के परिणामस्वरूप राज्य का मजबूती से विकास होता रहा।
विक्टोरिया की अर्थव्यवस्था ऑस्ट्रेलियाई राज्यों के बीच दूसरी सबसे बड़ी है। सांस्कृतिक रूप से, मेलबर्न कई संग्रहालयों, कला दीर्घाओं और थिएटरों की मेजबानी करता है और इसे दुनिया की खेल राजधानी के रूप में भी वर्णित किया जाता है। राज्य की राजधानी मेलबॉर्न नगर है।
लाट्रोब घाटी
लाट्रोब घाटी अथवा लाट्रोब वैली (Latrobe Valley) ऑस्ट्रेलिया के विक्टोरिया राज्य के गिप्पसलैण्ड में अंतर्देशीय भौगोलिक क्षेत्र और नगरीय क्षेत्र है।